מגפת הקורונה בשוודיה

מגפת הקורונה הגיעה לשוודיה ב-31 בינואר 2020, כשתושבת שוודיה שחזרה מווהאן נמצאה חיובית לנגיף. החל מ-26 בפברואר הופיעו בשוודיה מקרי הדבקה רבים, שמקורם בתושבי שוודיה שחזרו מנסיעות ברחבי העולם. העברת המגפה בקהילה אושרה ב-9 במרץ במחוז סטוקהולם. מאז, אנשים בכל המחוזות בשוודיה נדבקו בנגיף. המוות הראשון כתוצאה מהמחלה דווח ב-11 במרץ בסטוקהולם. בשוודיה, בניגוד למדינות רבות אחרות, לא הוטל כל סגר, ומרבית אמצעי המניעה שננקטו, היו וולונטריים ולא הוטלו כחובה על האזרחים. השוודים הדגישו שהם לא אימצו את מודל חסינות העדר (שאומץ זמנית בבריטניה). על-פי החוק השוודי, מחוייבת סוכנות המומחים הרלוונטית, במקרה זה הסוכנות לבריאות הציבור, לנקוט בפעולות למניעת התפשטות הנגיף. כך על פי המלצת הסוכנות: ב-11 במרץ הגבילה ממשלת שוודיה את ההתכנסויות בהתאם לחופש ההתאגדות ל-500 איש כדי למנוע הדבקה בין משתתפים מאזורים שונים במדינה, וב-27 במרץ צמצמה את מספר המשתתפים ל-50 איש בלבד, וסגרה בתי ספר ואוניברסיטאות. בתי הספר היסודיים נותרו פתוחים, בין השאר כדי לאפשר לעובדי מערכת הבריאות לעבוד, ולהימנע ממצב שבו הם נאלצים להישאר בבית ולהשגיח על ילדיהם [חסר מקור]. מדיניות זו לא הצליחה לבלום את התפשטות המגפה והחלה תחלואה רבה בבתי האבות במדינה. הסוכנות לבריאות הציבור והממשלה פרסמו המלצות הכוללות עבודה מהבית במידת האפשר, הימנעות מנסיעות מיותרות במדינה, וכן המלצה לאנשים מעל גיל 70, או מי שנתגלו אצלו אפילו תסמינים מינימליים העלולים להיות COVID-19, להימנע מיציאה מהבית. בנוסף שונו תנאי חופשת מחלה על ידי הממשלה, ומשך הזמן שאפשר להישאר בבית ללא הוראת רופא הועלה משבעה ימים ל-21 יום. בנאום שנשא בסוף חודש אפריל הצהיר ראש הממשלה על פתיחת מוקדים לפניות אזרחים, ועל ביטול אירועים ציבוריים. בחודש יוני אמר אנדרס טגנל, האחראי על מדיניות הטיפול במגפה, כי האסטרטגיה שננקטה גרמה למקרי מוות רבים מידי. "ברור שיש פוטנציאל לשיפור במה שעשינו בשוודיה...", אמר. "אילו היינו נתקלים באותה מחלה, כשאנו יודעים מה שאנו יודעים עליה היום, אני חושב שבסופו של דבר היינו עושים משהו בין מה ששוודיה עשתה לבין מה ששאר העולם עשה", אמר טנגל לרדיו השוודי. "כן, אני חושב שהיינו יכולים לפעול טוב יותר מאיך שפעלנו, ברור". מוקדם יותר באותו השבוע אמר ראש הממשלה סטפן לוון כי הממשלה תפתח בחקירה סביב הטיפול במגפה. בהמשך פורסמו מסקנות לגבי אשפוזי בית ובתי אבות. לפי פרופ' רן בליצר, "טנגל אמר שהם רצו להקטין את התחלואה כמה שאפשר והדבקות כמה שאפשר, כי המחלה קשה ויכולה להיות מסוכנת אצל צעירים והם לא רצו את זה, אבל נקטו גישות שמתאימות לשוודיה. צריך לדעת שבשוודיה 40% ממשקי הבית הם של בן אחד. כלומר, יש להם ריחוק חברתי מראש...". בתחילת יולי אמר ג'והן קרלסון, מנכ"ל סוכנות הבריאות הציבורית השוודית, כי הנתונים הרשמיים האחרונים מראים כי שיעורי ההידבקות הכוללים "הולכים ומצטמצמים" וכמו כן "מספר החולים בטיפול נמרץ יורד." כן אמר כי הירידה בשיעורי ההדבקה "היא השפעה של הריחוק החברתי." לפי אוקספורד, מגבלות התנועה שהנהיגה שוודיה בסוף יוני היו מחמירות יותר מההגבלות בפינלנד ובנורווגיה - שתי מדינות שהטילו סגר ושחררו אותו. מאז סוף יולי נשמרה בשוודיה רמה נמוכה של תחלואה בקורונה. היו שטענו כי ששוודיה פיתחה מידה מסוימת של חסינות העדר, אך לא ניתן לקבוע זאת בוודאות. בסוף בספטמבר שקלה שוודיה להטיל הגבלות על סטוקהולם בשל עליה בתחלואה שם. באוקטובר ניתנה הנחיה לתושבי אופסלה להימנע מכל מגע עם מי שמחוץ לתא המשפחתי. בהמשך ניתנו הנחיות דומות בערים נוספות, בהתאם לצורך. במהלך חודש אוקטובר הוחלט שההנחיות שמתייחסותלבני 70 ומעלה תהיינה זהות לאלו המתייחסות לכלל האוכלוסייה. להחלטה זו היו סיבות שונות, ביניהן מצב התחלואה בנקודת הזמן הזו, לעומת המצב בראשית המגפה. בנוסף, פורסמו כללים חדשים שהתירו לקיים, החל מה-1 בנובמבר, אירועי תרבות וספורט הכוללים 300 איש, עם מגבלת ריחוק של מטר, ובוטלה הגבלת ההתקהלות של 50 איש, שהוטלה על המסעדות והמועדונים בחודש בספטמבר. על רקע עליה בתחלואה, עד 10 בנובמבר, ב-13 מתוך 21 אזורים הומלץ לעבוד מהבית, להימנע מתחבורה ציבורית ולהגביל ככל האפשר את האינטראקציה החברתית מחוץ למשפחה. הוחלט על איסור על הגשת אלכוהול בפאבים ובברים לאחר השעה 22:00. באמצע נובמבר, הוחלט להגביל התקהלות במדינה ל-8 החל מ-24 בחודש. אחרי כשבוע, ערים כמו מאלמה וסטוקהולם סגרו את הבריכות וחדרי הכושר. ראש הממשלה נשא נאום מיוחד ובו אמר שיש לצמצם מפגשים. בדצמבר, נסגרו התיכונים. ב-18 לחודש נוספו מגבלות. למשל, כל השירותים הציבוריים הלא חיוניים המופעלים על ידי המדינה, העיריות והאזורים נסגרו. החל מ-10 בינואר, נחקק חוק חדש שאיפשר הטלת הגבלות כמו סגירת חנויות, מסעדות או תחבורה ציבורית לחלוטין. במסגרתו, הוגבלו מספר הנוכחים בחנויות ובמכוני הכושר. בסוף 2020 החלה מגמה של עליה בתמותה ובתחלואה היומית. כמות הנפטרים עברה את 10000. לרוב היה תת-דיווח של התמותה ביום הפרסום. כמות המתים שפורסמה עודכנה באיחור של ימים או שבועות. בפברואר, התמודדה הממלכה עם הופעת זן הקורונה שמקורו בריטניה בהמשך נסגרו מוקדם המסעדות ובתי הקפה. בתחילת מרץ נוספו הגבלות בכמה מקומות. בסוף מרץ, סוכנות הבריאות המליצה לממשלה על שלושה שלבי הקלות. במקביל הוארכו ההנחיות. בפועל, הוחלט שהקלות יחלו ביוני 2021. ב-3 מאי 2021 הודיע הממונה על חיסון הציבור, מגנוס טיברי, כי "בימים הקרובים יחלו לחסן בשוודיה את כל האוכלוסייה מעל גיל 18", אף שלא נקט בתאריך ספציפי. אמירה זו באה בעקבות מלאי חיסונים שנותרו ללא ביקוש באזורים שונים בשוודיה. כך למשל, בעיריות סביב ארכיפלג סטוקהולם, שנפגעו קשות בגל הראשון והשני, הוזמנו בין 5–15 אחוזים בלבד ממנות החיסון הקיימות לשבוע הקרוב. ב-19 במאי מספר המחוסנים במלואם עבר את המיליון (12.5 אחוזים מהאוכלוסייה הבוגרת), ו-3.3 מיליון קיבלו לפחות מנת חיסון אחת מתוך שתים. ביולי היו הקלות בהגבלות. במקביל התמודדה עם התפרצויות מקומיות. קצת יותר משני שלישים מהאוכלוסייה הבוגרת בשוודיה קיבלה לפחות מנה אחת של חיסון ושיעור המכוסה במלואה עלה בהתמדה לכיוון חצי. בסתיו בוטלו בהדרגה הגבלות נוספות. בנובמבר קודם תו ירוק בחללים סגורים. בדצמבר נוספו הגבלות בתחבורה ובמקומות נוספים. במקביל קודם חיסון במנת דחף של חיסון נגד COVID-19. ב-21 בדצמבר הודיעה הממשלה כי ההנחיות וההמלצות יהודקו. כל העובדים שעבודתם מאפשרת זו, יידרשו לעבוד מהבית, ויהודקו הנחיות הריחוק הפיזי והגבלות על התקהלות. ההגבלות החדשות ישמו את השלב השני של תוכנית הגבלות בת שלושה שלבים, שעליה הודיעה הממשלה בתחילת דצמבר 2021. מ-23 בדצמבר, אנשים נקראו לעבוד מהבית, אירועים ציבוריים עם בין 20 ל-500 משתתפים יצטרכו להושיב את הקהל ואירועים עם קהל גדול יותר יצטרכו הוכחת התחסנות. בפברואר 2022, הודיעה הממשלה על סיום הגבלות הקורונה במדינה. בית חולים שדה שהוקם על ידי הצבא בחזית בית החולים "המזרחי" (האוניברסיטאי) בגטבורג, ב-23 במרץ 2020. האוהלים מכילים יחידות טיפול נמרץ זמניות לטיפול בחולי COVID-19. אוהל רפואי שהוקם מחוץ לבית החולים ויסבי, 14 במרץ 2020 שלטי רחוב מחוץ לבית החולים בגטבורג מסוף פברואר אמרו לאנשים עם תסמינים פוטנציאליים של COVID-19 להמתין מחוץ לבית החולים. מדיה וקבצים בנושא מגפת הקורונה בשוודיה בוויקישיתוף נתוני תחלואה ותמותה | FOHM COVID 19 מידע חירום מהרשויות השוודיות: מידע רשמי על הנגיף מידע אודות covid-19, הסוכנות לבריאות הציבור בשוודיה - "Folkhälsomyndigheten" (בשוודית) שאלות נפוצות בנושא COVID-19, הסוכנות לבריאות הציבור בשוודיה - "Folkhälsomyndigheten" נגיף Covid-19 באתר Vårdguiden 1177 (בשוודית) מגפת הקורונה, באתר "מידע חירום מהרשויות השוודיות" ניסן צור, המדינה האירופאית שבה "עסקים כרגיל", באתר ערוץ 7, 12 באפריל 2020. אסף אוני, ‏הגרף היומי: בשבדיה ממשיכים ללכת לבתי קפה ומשלמים את המחיר, באתר גלובס, 14 באפריל 2020 מיכל רשף, שרת החוץ השוודית בראיון: מוקדם לדעת אם הצלחנו, באתר טוויטר, כאן חדשות 5 במאי. מדיניות שוודיה בקורונה החלה כהבטחה, ונגמרה בשיעור לכל העולם, באתר הארץ, 9 ביולי 2020 Fact check: How many Covid-19 patients in Sweden's care homes received hospital treatment? Testing and tracing 'crucial' to next phase of Sweden's coronavirus outbreak: Tegnell האם המודל השוודי פועל?, מכון דוידסון לחינוך מדעי, 29 בנובמבר דוח התמותה הסופי של שוודיה 2020 Sweden's COVID-19 pandemic response was 'too slow', says commission report, באתר Euronews COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל Population in the counties 31 December 2019, SCB שוודיה נמנעה מבידוד, מספר החולים זינק - והיא נסוגה Talking Europe - Covid-19: 'We don't have a strategy of herd immunity,' Swedish FM tells FRANCE 24, France 24, ‏2020-05-04 (באנגלית) אסף אוני, ‏"חסינות עדר? זה מסוכן מאוד": אבי המודל השבדי במסר לישראלים, באתר גלובס, 9 באוקטובר 2020 הכעס בשבדיה גובר: "הקשישים הופקרו, זה מחדל", באתר ynet, 19 באפריל 2020 אסף אוני, ‏מוביל המדיניות השבדית נגד הקורונה מודה: "אנחנו במצב נורא", באתר גלובס, 25 במאי 2020 "Antal fall av covid-19 i Sverige - data uppdateras dagligen kl 11.30". Public Health Agency of Sweden — Official statistics at arcgis (בשוודית). Public Health Agency of Sweden (Folkhälsomyndigheten). 2020-03-30. נבדק ב-2020-03-30. Data updated daily at 11:30 [CET] Coronavirus LATEST: Sweden 'not seeing a downturn' as number of cases jumps in Stockholm יותר מדי אנשים מתו: האפידמיולוג הראשי של שוודיה מודה - היינו צריכים לפעול אחרת, באתר TheMarker‏, 3 ביוני 2020 המומחה שאחראי למדיניות הקורונה בשבדיה מתנצל: "יותר מדי מתו", באתר וואלה, 3 ביוני 2020 Sweden Launches Commission to Investigate Coronavirus Response, בלומברג, ‏יולי 2020 Pollard, Niklas (2020-11-24). "UPDATE 1-Swedish watchdog finds serious failures in COVID care at nursing homes". Reuters (באנגלית). נבדק ב-2020-11-24. בכיר בקופ"ח כללית: "המערכת לא תוכל לתפקד עם 800–900 חולים קשים בקורונה", באתר ynet, 23 ביולי 2020 Swedish Covid Infections Drop After Steady Distancing Patterns, www.bloomberg.com, ‏7 ביולי 2020 מעיין גוטנמכר, ‏מומחים טוענים: שוודיה הגיעה לחסינות עדר, באתר ‏מאקו‏, 22 בספטמבר 2020 Paine, Hannah (2020-09-23). "Covid 19 coronavirus: Sweden considering restrictions for Stockholm". NZ Herald (בNew Zealand English). ISSN 1170-0777. נבדק ב-2020-09-24. Sweden Could Introduce Restrictions in Stockholm After Uptick, www.bloomberg.com 'Avoid contact with all but your family': Uppsala becomes first Swedish region to get local coronavirus measures, www.thelocal.se Richard Orange, ‏Sweden puts local restrictions on Malmö as cases soar, The Telegraph, 27 October 2020 "אזור סכנה" במרכז אירופה, שבדיה לזקנים: צאו מהבידוד, באתר ynet, 22 באוקטובר 2020 Explained: What you need to know about Sweden's new rules for events and nightlife, www.thelocal.se Pollard, Johan Ahlander, Niklas (2020-11-10). "Norway recall Home Guard to patrol border as Swedish COVID-19 cases surge". Reuters (באנגלית). נבדק ב-2020-11-11. בצרפת נרשם זינוק בתחלואה; בשבדיה הזהירו: אל תתכננו חופשות בחג המולד, באתר וואלה, 13 בנובמבר 2020 BREAKING: Sweden bans public events of more than eight people, www.thelocal.se Sweden, Radio. "Stockholm, Malmö move to close municipal gyms and pools". Sveriges Radio (באנגלית). נבדק ב-2020-11-23. ראש ממשלת שוודיה בנאום מיוחד לאומה: "המציאות אכזרית וקשוחה", באתר הארץ, 22 בנובמבר 2020 Sweden's schools for over-16s shift back to remote learning, www.thelocal.se Sweden rolls out series of new coronavirus measures, including face masks, www.thelocal.se The Swedish coronavirus laws you need to know about in 2021, www.thelocal.se Sweden’s new coronavirus law allows it to order shops to close, POLITICO, ‏2021-01-08 (באנגלית אמריקאית) Sweden extends coronavirus measures for schools, restaurants and public transport, www.thelocal.se Öhman, Daniel; Gagliano, Alexander; Sweden, Radio. "Public health agency underestimated daily number of corona deaths". Sveriges Radio (באנגלית). נבדק ב-2020-05-09. "Sweden Extends Alcohol Ban as Decline in Covid-19 Cases Stalls". Bloomberg.com (באנגלית). 2021-02-12. נבדק ב-2021-02-14. https://www.thelocal.se/20210211/the-latest-numbers-to-know-about-the-coronavirus-in-sweden-february, www.thelocal.se WATCH: Sweden to order ALL restaurants and cafés to close at 8.30pm, www.thelocal.se ד־פ־א, שוודיה תחמיר בהגבלות הקורונה, אך תקל על דיירי בתי האבות שחוסנו, באתר הארץ, 24 בפברואר 2021 Coronavirus: What are Sweden’s new rules for shops, malls, and gyms?, www.thelocal.se A three-step plan: When and how Sweden hopes to lift its Covid-19 restrictions, The Local Sweden, ‏2021-03-30 (באנגלית אמריקאית) Swedish government extends coronavirus measures for restaurants, shops and gyms, The Local Sweden, ‏2021-03-31 (באנגלית אמריקאית) Sweden delays relaxation of Covid-19 events restrictions until at least June 1st, www.thelocal.se "בקרוב יתחיל שלב 4 (חיסון צעירים)", מתוך אפטונבלודט, (בשוודית) More than 1 million people in Sweden fully vaccinated against Covid-19 Sweden to ease pandemic curbs despite worries over mounting Delta cases, Reuters, ‏2021-07-12 COVID-19 on the rise in Swedish cities as Delta outbreaks dominate, Reuters, ‏2021-07-23 Sweden’s government confirms most Covid restrictions will be lifted next week New Swedish Covid-19 guidelines from November: no tests for double vaccinated Sweden Plans Covid Pass for Events With More Than 100 People COVID in Europe: Czech Republic and Slovakia target unvaccinated, euronews, ‏2021-11-17 (באנגלית) Reuters (2021-12-07). "Sweden to reintroduce many COVID-19 measures as cases rise". Reuters (באנגלית). נבדק ב-2021-12-13. Sweden reveals new vaccine pass plan for restaurants and long-distance trains, The Local Sweden, ‏2021-12-09 (באנגלית אמריקאית) Sweden offers COVID-19 booster shot to those ages 18 to 65, AP NEWS, ‏2021-11-24 (באנגלית) Reuters (2021-12-21). "Sweden tightens COVID restrictions as Omicron clouds outlook". Reuters (באנגלית). נבדק ב-2021-12-21. "סופת אומיקרון" מכה בעולם: ביידן שולח צבא לבתיה"ח, דרום אפריקה אחרי השיא?, באתר ynet, 21 בדצמבר 2021 COVID in Europe: Norway partially lifts ban on serving alcohol, euronews, ‏2022-01-13 (באנגלית) Anderson, Christina; Cumming-Bruce, Nick (2022-02-03). "Sweden says it will end Covid restrictions, joining other European nations". The New York Times (באנגלית אמריקאית). ISSN 0362-4331. נבדק ב-2022-02-08.